གནས་ཡུལ་དངོས་ནི།བསང་བརྔན་ལས།ཡུལ་ནི་བྱང་ཡུལ་བྱང་སྟོད་ན།།བྱང་གི་ཀ་ག་གསེར་མོ་ཐང་།།ཞེས་དང་།བོད་ཡུལ་གནས་ཀྱི་ལམ་ཡིག་ལས།འོལ་ཕོའི་བྱང་དུ་ཅུང་ཞིག་ཕྱིན་ན་འོམ་མོ་ཞེས་པའི་ལུང་པ་དང་འཕྲད།དེ་ནས་ཕར་དུ་བལྟས་པའི་བྱེ་མའི་སྒས་ཆེན་པོ་མཐོང་ས་དེར་ཐག་རིང་གི་རི་རྩེ་ནས་དཔྱིད་ཀར་བལྟས་ན་རྩྭ་ཡི་སྐྱེ་སྟངས་ཀྱི་རི་མོ་ཀ་ཁ་སོགས་གསལ་བར་མཐོང་ཟེར།དེ་ནི་བརྟན་མ་བཅུ་གཉིས་ཀྱི་ནང་ཚན་བྱང་གི་ཀ་ཁ་གསེར་མོ་ཐང་ཞེས་པ་དེ་ཡིན་པར་གྲགས།།ཞེས་གསུངས་པས།ད་ལྟ་ཉི་མ་རྫོང་འོམ་བུ་ཤང་དྭང་ར་གཡུ་མཚོའི་བྱང་ངོས་སུ་ཡོད་པ་གོ་སླའོ།།